《二月十八日过邑有感二首》
宋代·陈著

植杖东风立晓寒，凄其极目甚穷边。
黑尘犹暗新焦土，青日无光老晦天。
花凤逢春谁借景，杜鹃怀古自啼年。
吾今且忍须臾死，得见升平或有缘。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。